কাশিয়ানীতে হাসপাতালে কিশোরী ধর্ষণ
গোপালগঞ্জের কাশিয়ানী উপজেলায় হাসপাতালে গিয়ে ১৬ বছর বয়সি এক কিশোরী ধর্ষণের শিকার হয়েছে। কাশিয়ানী ১০০ শয্যাবিশিষ্ট হাসপাতালের পুরোনো ভবনের পরিত্যক্ত ওয়ার্ডে ২৩ মার্চ এ ঘটনা ঘটে। পরদিন ভিকটিমের মা বাদী হয়ে থানায় মামলা করেন।







আসামিরা হলেন-উপজেলার সদর বাসস্ট্যান্ড এলাকার শাহজাহান মিয়ার ছেলে রমজান, খায়েরহাট গ্রামের রুহুলের ছেলে সোহান, বরাশুর গ্রামের মামুনের ছেলে শিহাব, সুফিয়ান ও ইমন এবং অজ্ঞাত আরও একজন।




ভিকটিম দুপুরে ওই ওয়ার্ডে গিয়ে তার এক বন্ধুর সঙ্গে কথা বলছিল। হঠাৎ আসামিরা সেখানে উপস্থিত হয়ে ভয়ভীতি দেখালে ভিকটিমের বন্ধু চলে যায়। একপর্যায়ে আসামিরা কিশোরীকে বাথরুমে নিয়ে জোরপূর্বক ধর্ষণ করে। কান্নাকাটি করলে আসামিরা পালিয়ে যায়।
কাশিয়ানী উপজেলা স্বাস্থ্য ও পরিবার পরিকল্পনা কর্মকর্তা ডা. মাহমুদুল হাসান বলেন, ঘটনাটি বহিরাগতরা ঘটিয়েছে। জড়িতদের দ্রুত বিচারের আওতায় আনতে ওসিকে বলা হয়েছে। প্রায়ই হাসপাতালে বহিরাগত ছেলেমেয়েরা প্রবেশ করে। এর আগে অহেতুক প্রবেশে প্রতিবাদ করলে আমাদের স্টাফের ওপর স্থানীয়রা চড়াও হয়।
কাশিয়ানী থানার ভারপ্রাপ্ত কর্মকর্তা (ওসি) মুহাম্মদ ফিরোজ আলম মামলার সত্যতা নিশ্চিত করে বলেন, এ ঘটনায় একজনকে গ্রেফতার করা হয়েছে। বাকিদের ধরতে অভিযান অব্যাহত রয়েছে।

গোপালগঞ্জের কাশিয়ানী উপজেলায় হাসপাতালে গিয়ে ১৬ বছর বয়সি এক কিশোরী ধর্ষণের শিকার হয়েছে। কাশিয়ানী ১০০ শয্যাবিশিষ্ট হাসপাতালের পুরোনো ভবনের পরিত্যক্ত ওয়ার্ডে ২৩ মার্চ এ ঘটনা ঘটে। পরদিন ভিকটিমের মা বাদী হয়ে থানায় মামলা করেন।